બાળક જેવું માતાનું બ્રેસ્ટફિડિંગ કરે છે કે તરત જ માતામાં દૂધનું પ્રોડક્શન પણ વધી જાય છે. માતાના આ દૂધમાં કોલોસ્ટ્રમ નામનું તત્વ હોય છે જે પોષકતત્વો અને એન્ટિબોડિઝ તત્વોથી ભરપૂર હોય છે માટે આ દૂધ જ બાળક માટે જીવનદાયી રસીનું કામ કરે છે. ડૉક્ટર્સના મતે માતાનું દૂધ શિશૂ માટે સૌથી પહેલી રસી હોય છે. જન્મના પહેલા કલાકમાં માતાનું દૂધ પીવાથી બાળકને ભવિષ્યમાં ઓબેસિટીની શક્યતા ઘટી જાય છે. તો માતાને પણ બાળકના બ્રેસ્ટફિડિંગથી લાભ થાય છે. તેનાથી બ્રેસ્ટ કેન્સર, ઓવેરિયન કેન્સર અને ટાઇપ 2 ડાયાબિટિઝની શક્યતા ઘટી જાય છે.